wickkiey/tamil-wikipedia-chunked huggingface dataset:
# வார்ப்புரு:Infobox protected area/doc

## Parameter descriptions

### Alternate parameters

A few cells allow alternate parameter names which can be used to generate an appropriate label. Editors should probably not be overly concerned with using the correct label unless using the wrong label would be a blatant error.  
Protected areas are often created as the result of a governmental procedure. For example, in the United States, national parks are *established* by an act of congress, National Monuments are usually *created* by presidential proclamation, and wilderness areas are *designated* by an act of congress. National Park Service Affiliated Areas are *authorized*.
: <code>authorized</code> → Authorized
: <code>created</code> → Created
: <code>designated</code> → Designated
: <code>established</code> → Established  
Some areas are privately owned, and it might be inappropriate to use the label *Governing body*. For example, the Aleutian World War II National Historic Area is affiliated with the National Park Service but is *owned* by the Ounalashka Corporation. Chimney Rock National Historic Site is operated by Nebraska State Historical Society.
: <code>governing_body</code> → Governing body
: <code>administrator</code> → Administrator
: <code>operator</code> → Operator
: <code>owner</code> → Owner
# வார்ப்புரு:Infobox protected area/doc

## Parameter descriptions

### IUCN Categories

Depending on the value of the <code>iucn_category</code> parameter, one of the following banners will be displayed below the name. Valid values are Ia, Ib, II, III, IV, V and VI. For more information read the பாதுகாக்கப்பட்ட பகுதிகளுக்கான உலக ஆணையம் article,
# வார்ப்புரு:Infobox protected area/doc

## Parameter descriptions

### Coordinate syntax

See Template:Infobox map/coordinate syntax.
# வார்ப்புரு:Infobox protected area/doc

## Examples

### With map only

<pre>  
</pre>
# வார்ப்புரு:Infobox protected area/doc

## Examples

### With photograph only

<pre>  
</pre>
# வார்ப்புரு:Infobox protected area/doc

## Examples

### With no photograph or map

<pre>  
</pre>
# வார்ப்புரு:Infobox protected area/doc

## Examples

### With photograph and map

<pre>  
</pre>
# வார்ப்புரு:Infobox protected area/doc

## Examples

### With embedded alternate map

<pre>  
</pre>
# வார்ப்புரு:Infobox protected area/doc

## Map display methods

Any image of a map showing the location of the protected area can be used. There are three methods by which maps showing a marker can be generated.
# வார்ப்புரு:Infobox protected area/doc

## Microformat

The articles created using this template include an hCard microformat. For more information read this.  
<includeonly></includeonly>
# நொறுக்குத் தீனி

**நொறுக்குத்தீனி**, ஒரு வகையான உணவு<nowiki/>ப்பொருளாகும். இது வழக்கமான உணவுடனோ அல்லது தனியாகவோ உண்ணக்கூடியதாகும். பெரும்பாலும் உணவுவேளைகள் தவிர்ந்த, பிற நேரங்களில்எடுத்துக்கொள்ளப்படும். சீவல்<nowiki/>கள், உருளைக்கிழங்கு சீவல் உள்ளிட்டவை நொறுக்குத்தீனியாகும்.
# நொறுக்குத் தீனி

## நொறுக்குத்தீனியும்உடல்நலமும்

அதிகப்படியான நொறுக்குத்தீனி உண்பதால் உடற்பருமன் வருவதற்கான வாய்ப்புகள் அதிகமாகிறது.  
நல்ல நொறுக்குத்தீனியில் உயிர்ச்சத்து, குறைந்த நிறைவுற்ற கொழுப்பு, குறைவான சோடியம் ஆகியவைஇருக்கவேண்டும் அவ்வாறானநொறுக்குத்தீனியில்சில:
- தானியங்கள்
- வேக வைக்கப்பட்ட முட்டைகள்,குறைந்தஅளவிலானபாலாடைக்கட்டிகள்,இறைச்சிகள்
- கொழுப்புக் குறைவான பால் பொருள்கள்
- பழங்களும் காய்கறிகளும்
- கொட்டைகளும்விதைகளும்
# மனுமுறைகண்ட வாசகம்

**மனுமுறைகண்ட வாசகம்** என்பது வடலூர் வள்ளலார் ராமலிங்க அடிகள் அருளிய இயற்றமிழ் நூலாகும். மனுநீதிச் சோழன் நீதி கேட்டு
வந்த பசுவிற்காகத் தன் புதல்வனான வீதிவிடங்கனை தேர்க்காலில் ஏற்றி, அக்கன்று போல் மாய்த்துக் கொல்ல ஆணைபிறப்பித்தலும், சிவனருளால் சோழன் மகன் வீதிவிடங்கன் உயிர்ப்பிக்கப்பட்டதையும் கதையாகக் கூறும் நூலாகும். கதை முழுவதையும் ஒருசில வாக்கியங்களில் அமைத்திருப்பது சிறப்பாகும். தென் இந்திய சைவசித்தாந்தக் கழகம் இதனை வெளியிட்டது.
# மொண்டேவீடியோ

**மொண்டெவீடியோ** (*Montevideo*, ) உருகுவையின் தலைநகரும், மிகப் பெரிய நகரமும், துறைமுக நகரமும் ஆகும். 2011 கணக்கெடுப்பின் படி, இதன் ம்க்கள்தொகை 1,319,108 ஆகும். இது நாட்டின் மொத்த மக்கள்தொகையில் மூன்றில் ஒரு பங்காகும். பரப்பளவு 194 சதுரகிமீகள். அமெரிக்காக்களின் தென்முனையில் உள்ள இந்நகரம், உருகுவையின் தென்கரையில் அமைந்துள்ளது.  
மொண்டெவீடியோ நகரம் 1724 ஆம் ஆண்டில் புரூனோ மொரீசியோ டெ சபாலா என்ற எசுப்பானியப் போர் வீரரால் நிறுவப்பட்டது. 1807 ஆம் ஆண்டில் இந்நகரம் சிறிது காலம் பிரித்தானியரின் ஆட்சியில் இருந்தது. முதலாவது உலகக் கால்பந்துப் போட்டிகள் அனைத்தும் இந்நகரிலேயே நடைபெற்றன. தெற்கத்திய பொதுச் சந்தையின் நிருவாகத் தலைமையகம் மொண்டெவீடியோவில் அமைந்துள்ளது.
# பாட்சி ஓ’கானெல் செர்மன்

**பாட்சி ஓ’கானெல் செர்மன்** (*Patsy O'Connell Sherman*, செப்டம்பர் 15, 1930 - பிப்ரவரி 11, 2008), ஓர் அமெரிக்க வேதியியலாளர். சுகாட்ச்கார்டின் இணைப் புனைவாளர், 3எம் பொருள்கள், கறை விலக்கி மற்றும் நீடித்துழைக்கும் நீர்த்தடுப்பி ஆகையவற்றின் புதுமைப் புனைவாளர் ஆவார்.
# பாட்சி ஓ’கானெல் செர்மன்

## தகைமைகள்

- 2011இல் மின்னசோட்டா அறிவியல் தொழில்நுட்பப் புகழ்முற்றப் பட்டியலில் சேர்க்கப்பட்டார்.
- 2001இல் தேசியப் புதுமைப்புனைவாளர் புகழ்முற்றப் பட்டியலில் இணைக்கப்பட்டார். மேலும் அதன் இயக்குநர்கள் குழும வாரியத்திலும் செயல்பட்டார்.
- 1991இல் ஜோசப் எம். பீடன்பாக் தகைமைப்பணி விருதை அமெரிக்கப் பொறியியல் கள்விக்கழகத்திடம் இருந்து பெற்றார்.
- 1975இல் அறிவியல் ஆராய்ச்சிக்கான தகவுறு முன்னாள் மாணவர் சுட்டி விருதைப் பெற்றுள்ளார்.
- 2010இல் வணிக வரலாற்று அலைவரிசையில் மே 24 புதுமைப்புனைவாளர் வார நிகழ்வில் ஒளிபரப்பப்பட்டார்.
# சென்னராயன்பள்ளி பாறை ஓவியங்கள்

**சென்னராயன்பள்ளி பாறை ஓவியங்கள்** என்பன, குடியாத்தத்துக்கு அருகில் உள்ள சென்னராயன்பள்ளி என்னும் ஊரில் உள்ள பாறை ஓவியங்களைக் குறிக்கும். இவ்வூர் சென்னராயனபள்ளி, சென்ரையன்பள்ளி போன்ற பெயர்களாலும் குறிப்பிடப்படுவது உண்டு.  
இந்த ஓவியங்களில் விலங்கு உருவங்களும், மனித உருவங்களும் காணப்படுகின்றன. இவ்வோவியங்களில் பெரும்பாலானவற்றின் கருப்பொருட்கள் வேட்டை, வழிபாடு என்பன தொடர்பானவையாகக் காணப்படுகின்றன. புலிமீது நிற்கும் ஒரு மனிதனும், அவனது தலைக்குப் பின்னால் ஒரு ஒளிவட்டமும் ஒரு ஓவியத்தில் காணப்படுகின்றன. இது புலியோடு போரிட்டு இறந்த வீரனைக் குறிப்பதாக இருக்கலாம் என்று சில ஆய்வாளர்கள் கருதுகின்றனர். மனிதர் குதிரை மீது அமர்ந்த நிலையில் உள்ள ஓவியங்களும் இங்கு உள்ளன. இங்குள்ள ஓவியங்களில் பெரும்பாலானவை கோட்டுருவ ஓவியங்களாகும்.  
இந்த ஓவியங்கள் தொல்பழங்காலத்தைச் சேர்ந்தவை அல்ல என்று இந்த ஓவியங்களை ஆய்வுசெய்த இராசு பவுன்துரை கருதுகிறார்.
# இந்திய மலைப் பாம்பு

**இந்திய மலைப் பாம்பு** (Python molurus) அல்லது **கருப்பு வால் மலைப் பாம்பு**, **இந்தியப் பாறை மலைப்பாம்பு**. என்பது ஒரு மலைப்பாம்பு இனமாகும். இது தெற்கு ஆசியா, தென்கிழக்கு ஆசியா ஆகிய பகுதிகளில் காணப்படுகிறது.
# இந்திய மலைப் பாம்பு

## விளக்கம்

இப்பாம்பின் நிறம் மஞ்சள் அல்லது கருமை கூடிய பழுப்பு கொண்டது வழவழப்பான செதிள்கள், பிரகாசமான தழும்புகளைக் கொண்டிருக்கும்.. இவை வாழும் நிலப்பரப்பு, வாழ்விடம் பொருத்து இதன் நிறம் சற்று மாறுபடும். மலை காடுகளில் காட்டாக மேற்குத் தொடர்ச்சி மலைத்தொடர், அசாம் போன்ற மலைப்பகுதிகளில் உள்ள பாம்புகளின் நிறம் கரிய நிறத்துடனும், தக்காண பீடபூமி, கிழக்கு கடற்கரை பகுதிகளில் வாழக்கூடிய இப்பாம்புகள் சற்று வெளிரிய நிறத்தில் இருக்கும்.  
பாக்கித்தானில் உள்ள இந்திய மலைப்பாம்புகள் பொதுவாக 2.4-3 மீட்டர் (7.9-9.8 அடி) வரை நீளம் உடையவை. இந்தியாவில் உள்ள கிளையினங்கள் சராசரியாக 3 மீட்டர் (9.8 அடி) நீளம் வரை வளரும்
# இந்திய மலைப் பாம்பு

## வாழ்விடம்

இவை புல்வெளிகள், சதுப்பு நிலம், கழிமுகம் பேன்ற இடங்களில் உள்ள பாறை அடிவாரத்தில், மரக்காடுகள், குறிப்பாக தண்ணீர் ஊற்றுகள் சார்ந்த வாழ்விடங்களில் பரவலான காணப்படுகிறது. சில நேரங்களில் இவை பாலூட்டிகளால் கைவிடப்பட்ட வளைகள், மரங்கள் பொந்துகள், தண்ணீர் நிறைந்த நாணல் மற்றும் சதுப்புநிலக் காடுகளில் காணப்படுகின்றன. குட்டியின் நீளம் 45-60 செமீ (18-24) இருக்கும். இவை மிக விரைவில் வளரும்..
# இந்திய மலைப் பாம்பு

## பாதுகாப்பு நிலை

இந்திய மலைப்பாம்புகள் அழியவாய்ப்பில் அச்சுறு நிலையை அண்மித்த இனம் என பன்னாட்டு இயற்கைப் பாதுகாப்புச் சங்கம் தனது செம்பட்டியல் வழியாக அறிவித்துள்ளது. (v2.3, 1996).
# இந்திய மலைப் பாம்பு

## இதனையும் காண்க

- பர்மிய மலைப்பாம்பு
- மலைப்பாம்பு
# ஆனந்தபுரத்து வீடு

**ஆனந்தபுரத்து வீடு** என்பது 2010ஆவது ஆண்டில் வெளியான ஒரு இந்திய தமிழ்த் திரைப்படமாகும். இதனை மர்மதேசம், விடாது கருப்பு, சிதம்பர ரகசியம் உள்ளிட்ட தொலைக்காட்சித் தொடர்களை இயக்கிய நாகா இயக்கியிருந்தார். நந்தா, சாயா சிங் ஆகியோர் முக்கிய கதாபாத்திரங்களில் நடித்த இத்திரைப்படம் இயக்குநர் நாகா இயக்கிய முதல் திரைப்படமாகும். இயக்குநர் சங்கரின் *எஸ் பிச்சர்ஸ்* நிறுவனம் தயாரித்த இத்திரைப்படத்திற்கான கதையை நாகா, சரத் அரிதாசன், இந்திரா சௌந்தரராஜன் ஆகியோர் எழுதியிருந்தனர். இத்திரைப்படம் 2010 சூலை 9 அன்று வெளியானது. இத்திரைப்படம் வணிக ரீதியாக சிறப்பான வெற்றியைப் பெற்றது.
# ஆனந்தபுரத்து வீடு

## நடிகர்கள்

- நந்தா - பாலா
- சாயா சிங் - ரேவதி (பாலாவின் மனைவி)
- ஆர்யன் - ஆனந்த் பாலா
- கிருஷ்ணா - ஜீவா
- கலைராணி - மயிலம்மா
- லாவண்யா - ராதிகா
- மேக் வார்ன் பந்த் - சசிகாந்த்
- கணேஷ் பாபு - ரத்தினம்
- சாம்சன் டி வில்சன் - நட்வர்லால்
- கார்த்திகேயன் - பேய் ஓட்டும் ஆசாரி
# கால்சியம் அயோடேட்டு

**கால்சியம் அயோடேட்டு** *(Calcium iodate)* என்பது Ca(IO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கால்சியம் இரட்டையூட்ட நேரயனியும் அயோடேட்டு எதிரயனியும் சேர்ந்து இந்தக் கனிம வேதியியல் சேர்மம் உருவாகிறது. நிறமற்ற உப்பான இச்சேர்மம் இயற்கையில் லாவுடரைட் என்ற கனிமமாக சிலியில் உள்ள அடகாமா பாலைவனத்தில் கிடைக்கிறது
# கால்சியம் அயோடேட்டு

## தயாரிப்பு மற்றும் வினைகள்

கால்சியம் அயோடைடின் நேர்மின்முனை ஆக்சிசனேற்றம் வழியாக கால்சியம் அயோடேட்டைத் தயாரிக்க முடியும் அல்லது அயோடின் கரைந்துள்ள நீர்த்த சுண்ணாம்புக் கரைசல் வழியாகக் குளோரினைச் செலுத்துவதன் மூலமும் இதைத் தயாரிக்க முடியும்.
# கால்சியம் அயோடேட்டு

## பயன்கள்

வர்த்தக நோக்கிலான அயோடின் சேர்மங்களுக்கு இது ஒரு முன்னோடியாக விளங்குகிறது. தாதுப் பொருட்களை ஒடுக்குதல் என்ற மரபுவழி உலோகவியல் செயல்முறையில் நீர்த்த விளைபொருட்கள் சோடியம் பைசல்பைட்டுடன் சேர்க்கப்பட்டால் அங்கு சோடியம் அயோடைடு உருவாகிறது. விகிதச்சம பொதுவாதல் வினையின் வழியாக சோடியம் அயோடைடு அயோடேட்டு உப்புடன் சேர்ந்து தனிமநிலை அயோடினை உற்பத்தி செய்கிறது.
# பெட்டி நெசுமித் கிரகாம்

**பெட்டி கிளேர் கிரகாம்** (மார்ச் 23, 1924 – மே 12, 1980) ஓர் அமெரிக்கத் தட்டச்சாளரும் வணிகக் கலைஞரும் ஆவார். இவர் ஒரு புதுமைப்புனைவாளர் ஆவார். இவர் வெண்மையாக்கி நீர்மத்தை உருவாக்கினார்.. இவர் மங்கீசு குழும உரிமையாளரான இசைக்கலைஞர் மைக்கேல் நெசுமித்தின் தாயார்.
# சிறுமலை பாறை ஓவியங்கள்

**சிறுமலை பாறை ஓவியங்கள்** என்பன, திண்டுக்கல் மாவட்டத்தில், அருவிமலை என்னும் இடத்தில் அமைந்துள்ள சிறிய மலைப்பகுதியில் காணப்படும் பாறைகளில் வரையப்பட்டுள்ள பழங்கால ஓவியங்களைக் குறிக்கும். இவற்றுள் தொன்மையானவையும், பிற்காலத்தனவுமான ஓவியங்கள் கலந்து காணப்படுகின்றன.  
விலங்குகளினதும், மனிதரதும் உருவங்கள் இவ்வோவியங்களில் காணப்படுகின்றன. விலங்குகள் தம்மிடையே சண்டையிடும் காட்சிகளும், வேட்டைக் காட்சிகளும் இவ்வோவியங்களில் காணக்கிடக்கின்றன. இங்குள்ள ஓவியங்களில் காணப்படும் மனித உருவங்கள் கோட்டுருவங்களாக அன்றி, பட்டையாக நிறம் தீட்டப்பட்டுக் காணப்படுகின்றன. இவற்றுட் சில வெள்ளை நிறமும், வேறு சில சிவப்பு, வெள்ளை ஆகிய இரு நிறங்களிலும் வரையப்பட்டுள்ளன.
# காமயகவுண்டன்பட்டி பாறை ஓவியங்கள்

**காமயகவுண்டன்பட்டி பாறை ஓவியங்கள்** என்பன, தேனி மாவட்டத்தில் கம்பம் பள்ளத்தாக்குக்கு அண்மையில் அமைந்துள்ள காமயகவுண்டன்பட்டி சங்கிலிக்கரடு குன்றுப் பகுதியில் காணப்படும் பாறை ஓவியங்களைக் குறிக்கும்.  
இப்பகுதிக் குகைகளில் பெருங்கற்காலத்தைச் சேர்ந்த தொன்மையான பல தொல்பொருட்களும் கிடைத்துள்ளன. இப்பகுதிக் குகைகள் பழங்காலத்தில் மனித உறைவிடங்களாக இருந்ததாகத் தெரிகின்றது. இங்குள்ள படப்புப்பாறை என்னும் பாறை ஒன்றுள்ளது. இங்கு அக்காலத்தில் வழிபாடுகளும், சடங்குகளும் இடம்பெற்று வந்ததாகச் சொல்லப்படுகிறது. இப்பாறையில் பல ஓவியங்கள் காணப்படுகின்றன.  
இங்குள்ள ஓவியங்களில் கொம்புகளுடன் கூடிய மாட்டின் தலையைக் காட்டும் ஓவியம், படகின் மீது மனிதன் ஒருவன் நிற்பது போன்ற ஓவியம் என்பன குறிப்பிடத்தக்கவை. மாட்டுத்தலை வெள்ளை வண்ணத்தால் நிரப்பி வரையப்பட்டுள்ளது. அதேவேளை, படகில் நிற்கும் மனித உருவம் கோட்டுருவப் படமாக வரையப்பட்டுள்ளது. இப்பகுதியில் கிடைத்த தொல்பொருட்களில் பல நிறந்தீட்டப்பட்ட மட்பாண்டங்களும் கிடைத்துள்ளன. இதனால், இப்பகுதியில் பழங்காலத்திலேயே நிறந்தீட்டும் முறை வளர்ச்சி அடைந்திருந்ததாகத் தெரிகிறது.
# இருதலை மணியன்

**இருதலை மணியன்** அல்லது **சிவப்பு உழவன் பாம்பு** நாட்டுப் புறத்தில் **இருதலை பாம்பு** (Eryx johnii ) என அழைக்கப்படுவது ஒரு பாம்பு ஆகும். இப்பாம்புகள் ஈரான் , பாக்கித்தான் , இந்தியா . போன்ற நாடுகளில் காணப்படுகிறது.
# இருதலை மணியன்

## விளக்கம்

வளர்ந்த இப்பாம்புகள் இரண்டு அடி (61 செ.மீ) நீளம் உடையவை. அரிதாக சில சமயம் மூன்று அடி (91 செ.மீ) உடையதாகவும் இருக்கும். இந்த பாம்பு வளைகளில் வாழக்கூடியது. இதற்கு ஆப்பு வடிவ குறுகிய மூக்கும், மிகச் சிறிய கண்களும் உள்ளன. உடல் கொஞ்சம் பளபளப்பான செதில்கள் கொண்டு உருளை வடிவில் தடித்த உடலுடன் இருக்கும். இதன் வால் மழுங்கி மொட்டையாக இருக்கும். இது செம்பழுப்பு மற்றும் சாம்பல் நிறம் அல்லது மஞ்சள்-பழுப்பு நிறத்தில் இருக்கும். இந்த பாம்புகள் பயந்த, கூச்சம் நிறந்த பாம்பாகும். இது யாரையும் கடித்ததாக எந்த பதிவு இல்லை.
# இருதலை மணியன்

## புவியியல் எல்லை

இப்பாம்பு ஈரானில் இருந்து பாக்கித்தான் வரை கண்டுபிடிக்கப்பட்டுள்ளது, இந்தியாவின் மேற்கு, வடமேற்கு, தெற்கில், தரங்கம்பாடி, தஞ்சை, திருச்சி போன்ற இடங்களில் காணப்படுகிறது.
# பீட்டர் வான் தெ கேம்ப்

**பியேத் வான் தெ கேம்ப்** (திசம்பர் 26, 1901, கேம்பென் &ndash; மே 18, 1995, ஆம்சுடெராம்), அமெரிக்காவில் **பீட்டர் வான் தெ கேம்ப்** என அழைக்கப்பட்டவர் ஒரு டச்சு வானியலாளர்ஆவார். இவர் தன் வாழ்நாள் முழுதும் அமெரிக்காவிலேயே வாழ்ந்தார். இவர் சுவர்த்மோர் கல்லூரியில் வானியல் பேராசிரியராகவும் 1937இல் இருந்து 1975 வரை அக்கல்லூரியின் சுபிரவுல் வான்காணகத்தின் இயக்குநராகவும் இருந்தார். இவர் வானளவையியலில் தேர்ந்தார், விண்மீன்களின் சரியான இயக்கத்தைப் பற்றியும் இடமாறு தோற்றங்கலைப் பற்றியும் ஆய்வு செய்தார். இவர் 1969களில் கோளமைப்புள்ள பெர்னார்டு விண்மீனைப் பற்றி வெளியிட்டபோது பொதுக்கவனத்துக்கு வந்தார், ஆனால் அது சரியன்று என இப்போது நிறுவப்பட்டுள்ளது.</ref>
# பீட்டர் வான் தெ கேம்ப்

## தகைமைகளும் விருதுகளும்

இவர் 1965இல் ரிட்டன்வுசு வானியல் கழகத்தால் ரிட்டனவுசுப் பதக்கம் வழங்கப்பட்டார்.
இவர் 1982இல் பிரெஞ்சு வானியல் கழகத்தால் யூல்சு ஜான்சன் பரிசு வழங்கப்பட்டார்.  
சுவார்த்மோர் கல்லுரியின் புது வான்காணகம் 2009இல் இவரது பெயரிடப்பட்டது.
# உரைத்துணை

**உரைத் துணை (Subtitles)** என்பது திரைப்படங்களில் வரும் வசனங்களின் தொகுப்பாக இருக்கும். இது திரைப்படம் திரையிடப்படும்பொழுதே திரையின் கீழ் காட்டப்படும். பெரும்பாலும் வேற்று மொழிப் படங்களுக்கு இணையாக தம் மொழியில் மொழிபெயர்ப்பை உரைத் துணையாக வெளியிடுவர். கதாப்பாத்திரங்கள் பேசுவது எழுத்துவடிவில் காண்பிக்கப்படும். இது காது கேளாதோருக்கும் உதவும். கணினியில் விளையாட்டுகளுக்கும் உரைத் துணைகள் வழங்கப்படுவதுண்டு. அரபுநாடுகள், பிரான்ஸ் போன்ற நாடுகளில் படங்களை வேற்றுமொழி திரைப்படங்களை வெளியிட அவர்களின் மொழிகளில் உரைத்துணை இல்லையென்றால் அங்கு படங்களைத் தணிக்கை செய்து வெளியிட இயலாத சட்ட சிக்கல்களும் உள்ளன.
# ஜோத்பூர் சந்திப்பு தொடருந்து நிலையம்

**ஜோத்பூர் சந்திப்பு தொடருந்து நிலையம்**, ஜோத்பூரில் உள்ளது. இது வடமேற்கு ரயில்வேயின் கட்டுப்பாட்டில் உள்ளது.
# ஜோத்பூர் சந்திப்பு தொடருந்து நிலையம்

## வண்டிகள்

- ஜோத்பூர் - பாந்திரா முனையம் சூர்யநகரி விரைவுவண்டி
- பிகானேர் − பாந்திரா முனையம் ரண்கபூர் விரைவுவண்டி
- ஜோத்பூர் − தில்லி சராய் ரோகில்லா ராஜஸ்தான் சம்பர்க் கிராந்தி விரைவுவண்டி
- அகமதாபாத்−ஜம்மு தாவி விரைவுவண்டி
- ஜோத்பூர் − ஹசரத் நிசாமுதீன் விரைவுவண்டி
- ஜோத்பூர் - ஹால்டா ஜலத் விரைவுவண்டி
- ஜோத்பூர் − இந்தூர் ரண்தம்போர் விரைவுவண்டி
# வெள்ளருக்கம் பாளையம் பாறை ஓவியங்கள்

**வெள்ளருக்கம் பாளையம் பாறை ஓவியங்கள்** என்பன, கோயம்புத்தூருக்கு சற்றுத் தொலைவில் அமைந்துள்ள வெள்ளெருக்கம் பாளையம் என்னும் ஊரில் உள்ள கருமலை அல்லது வேட்டைக்காரன்மலை என அழைக்கப்படும் மலைப் பகுதியில் உள்ள பாறைகளில் தீட்டப்பட்டுள்ள ஓவியங்களைக் குறிக்கும். இங்கு, விலங்குகள், பிராணிகள், மனிதர்கள் போன்ற உருவங்கள் வரையப்பட்டுள்ளன.
# வெள்ளருக்கம் பாளையம் பாறை ஓவியங்கள்

## ஓவியங்கள்

இங்குள்ள ஓவியங்களில், வேட்டைக் காட்சிகள், நடனக் காட்சிகள் என்பனவும் அடங்குகின்றன. ஓர் ஓவியத்தில் ஏழு மனித உருவங்கள் கைகோர்த்தபடி நிற்கும் காட்சி காணப்படுகிறது. இவ்வுருவங்களின் தலையில் தலைப்பாகை போல் வரையப்பட்டுள்ளதால் இவை ஆண்களின் உருவமாக இருக்கலாம் எனவும், இது ஒரு நடனக் காட்சியைக் குறிப்பதாகவும் சில ஆய்வாளர்கள் கருதுகின்றனர். இன்னோர் ஓவியத்தில், குதிரைமீது அமர்ந்திருக்கும் மனித உருவம் காணப்படுகிறது. அம்மனிதனின் இடது கை கடிவாளத்தைப் பிடித்திருப்பதுபோல் இருக்க, உயர்த்திய வலதுகையில் ஈட்டி போன்ற ஆயுதம் எறிவதற்குத் தயாராக இருப்பதுபோல் காட்டப்பட்டுள்ளது. யானைகளும், யானையின் மீது மனிதன் அமர்ந்திருப்பது போன்ற காட்சிகளும் இங்கே உள்ளன.
# வெள்ளருக்கம் பாளையம் பாறை ஓவியங்கள்

## காலம்

பெருங்கற்காலத்தைச் சேர்ந்தனவாகக் கருதப்படும் இவ்வோவியங்கள், கி.மு 500 ஆண்டுக் காலப்பகுதியைச் சேர்ந்தவையாக இருக்கக்கூடும் என்பது சில ஆய்வாளர்களின் கருத்தாகும்.
# ஈரொட்சிசனைல்

**ஈரொட்சிசனைல்** (*dioxygenyl*, *டையாக்சிசனைல்*) அயன் என்பது O<sub>2</sub><sup>+</sup> என்னும் வாய்பாட்டை உடைய அரிதான ஒட்சிக்கற்றயன் ஆகும். இதில் இரண்டு ஒட்சிசன் அணுக்களும் +½ என்ற ஒட்சியேற்ற நிலையில் உள்ளன. இது ஒட்சிசனிலிருந்து ஓர் எதிர்மின்னியை நீக்குவதன் மூலம் பெறப்படும்.:
: O<sub>2</sub> → O<sub>2</sub><sup>+</sup> + e<sup>−</sup>
# திரியம்பாவை

**திரியம்பாவை** என்பது, தாய்லாந்து (பழைய சயாம்) நாட்டில் பல்லாண்டுகளாகத் தொடர்ந்து வரும் சைவத் தமிழரின் திருவெம்பாவையின் திரிந்த வடிவம் ஆகும். இன்று பாங்கொக் நகரில் உள்ள "பிராமணக் கோயில்" என்றழைக்கப்படும் இந்துக் கோயிலில் மட்டும் திரியம்பாவை கொண்டாடப்பட்டு வருகின்றது.
# திரியம்பாவை

## வரலாற்றுச் சான்றுகள்

தாய்லாந்துக்குக் குடிபெயர்ந்த தமிழ்ப் பிராமணர்களாலேயே திருவெம்பாவை விழா அங்கு அறிமுகப்படுத்தப்பட்டிருக்கின்றது என்று நம்பப்படுகின்றது. தாய்லாந்தின் பழைமை வாய்ந்த நகரங்களான சுகோதை, அயூத்தியா, சவங்கலொக், ப்சானுலோக் முதலிய இடங்களிலெல்லாம் திரியம்பாவை கொண்டாடப்பட்டதற்கு, பல்வேறு வரலாற்றுச் சான்றுகள் உண்டு.  
கி.பி 1348இல் சுகோதையை ஆண்ட, லிதாய் மன்னனின் அரசியென நம்பப்படும் "நங் நோப்பமாசி" (nang noppamas) எனும் சோதிட அறிஞர், தான் எழுதிய "தாவோ சிறிச்சுலாரக்" (Tao Sri Chulalak) எனும் நூலில், திரியம்பாவை பற்றிக் குறிப்பிட்டுள்ளார். சுகோதையின் அரச குடும்பத்தாரின் ஆலயத்தில் ஆண்டின் முதல் மாதமன்று, திரியம்பாவை கொண்டாடப்பட்டதையும், மக்கள் புத்தாடை பூண்டு அதில் கலந்து கொண்டதையும், அன்று ஊஞ்சல் திருவிழா இடம்பெற்றதையும், அன்றிரவு, சிவபெருமான் மற்றும் நாராய் ஆகியோரின் ஊர்வலம் இடம்பெற்றதையும், அவர் விவரித்துள்ளார்.  
பொ.பி1461இல் அயூத்தியாவிலிருந்து சயாம் நாட்டை ஆண்ட "பரம் திரிலோகநாத்" (Baromtrilokanat) மன்னர் காலத்தைய அரசகுடும்ப விதிநூலான "கொட்மந்தியம்பன்" (Kodmonthienban), ஆண்டின் முதல் மாதத்தில், பிராமணர்கள் திரியம்பாவைப் பிரசாதமான நெற்பொரி, மலர்கள் என்பவற்றுடன் அரண்மனையுள் நுழைவதற்கான விதிமுறைகளைச் சொல்கின்றது. 1455இல் வெளியிடப்பட்ட "கொட்மேய் சட்கின"(Kodmay Sadkina) விதிநூல், ஊஞ்சற் திருவிழாவுக்குப் பொறுப்பாக இருந்த "குன் புரோமசாமாய்" எனும் பிராமணரைப் பற்றிச் சொல்கின்றது. இன்னொரு குறிப்பில், நாராய் மன்னன் (பொ.பி 1656-1688) திரியம்பாவையில், சிவனும் திருமாலும் கலந்துகொண்ட ஊர்வலத்தைச் சிறப்பிக்க அரண்மனையிலிருந்து கலந்துகொண்டதைச் சொல்கின்றது.  
சுகோதையின் இரட்டை நகராகச் சொல்லப்படும் "சவங்கலோக்"கிலும் திரியம்பாவை கொண்டாடப்பட்டிருக்கின்றது. "சிறிசட்சனாலை" என்ற பெயரில் அங்கு ஓர் புதிய நகரை எழுப்பியபோது, பிராமணர்கள் ஏழு நாள் பத்தியம் காத்து, திரியம்பாவை நோன்பு நோற்றதாக ஓரு குறிப்பு சொல்கின்றது. இக்குறிப்புகள் மூலம் திரியம்பாவையானது அறுநூறு ஆண்டுகளுக்கும் மேலாக தாய்லாந்தில் கொண்டாடப்பட்டு வந்திருக்கின்றது என நம்பலாம்.
# திரியம்பாவை

## பழைய மரபுகள்

ஆண்டின் முதல் மாதத்தின் வளர்பிறை ஏழாம் நாள் முதல் பத்து நாட்கள், சிவன் கயிலையிலிருந்து உலகுக்கு இறங்கி வருவதால், அவரை வரவேற்பதற்காக பத்து நாட்கள் எடுக்கப்பட்ட விழாவே சயாம் நாட்டின் திரியம்பாவை விழாவாகும். சிவன் நீங்கும் பத்தாம் நாளன்று, திருமால் உலகுக்கு வருவதாகவும், அவர் இன்னும் ஐந்து நாட்கள் தங்கியிருப்பதாகவும் அவர்கள் நம்பினர்.  
திரியம்பாவையில், மரக்கறிகள், கரும்பு, பழங்கள், மலர்கள் சேர்த்து தாய்லாந்துப் பிராமணர்கள் சிவனை வழிபட்டனர். சங்கு ஊதுவதும் 'பாண்டோ' எனும் உடுக்கையை ஒலிப்பதும், திருவெம்பாவை ஓதுவதும், மன்னனால் தெரிவுசெய்யப்பட்ட ஒருவர் சிவனாக அலங்கரிக்கப்பட்டு ஊஞ்சலாடுவதும். இவ்வழிபாட்டின் போது இடம்பெற்றது. விழாவின் ஒன்பதாம் நாள் (பௌர்ணமி) அன்று, சிவனும் கணபதியும் ஆலயத்தைச் சுற்றி திருவுலா வந்தனர். அடுத்த நாளிலிருந்து ஐந்து நாட்கள் திருமாலுக்கு திருவீதியுலா இடம்பெற்றதுடன், பௌர்ணமி அன்று அவர்கள் படைக்கும் உணவு பழுதடைந்தால், திருமாலின் கோபத்துக்கஞ்சி, அவருக்கான வீதியுலா நிறுத்தப்பட்டது. இவ்வாறு பதினான்கு நாட்கள், திரியம்பாவை கொண்டாடப்பட்டது.  
சயாமிய "திரியம்பாவையில்" சிவன், திருமால் இருவருமே முதன்மைப்படுத்தப்பட்ட போதும், வழக்கமான இந்துப்பண்பாட்டில் கூறப்படும் சிவன், திருமால் ஆகியோரின் இயல்புகள், இங்கு இருவருக்கும் எதிர்மறையாகக் கருத்திற்கொள்ளப்படுவதை காணலாம். எவ்வாறாயினும், பல இந்திய ஆய்வாளர்கள் கூறுவது போல், திரியம்பாவையின் போது, திருமால் முன்னிலையில் திருப்பாவை பாடப்பட்டதில்லை.
# திரியம்பாவை

## திருவெம்பாவையும் திரியம்பாவையும்

திருவெம்பாவையானது, நல்ல கணவன் வேண்டி இளம்பெண்கள் நோற்ற நோன்பாக இருக்க, திரியம்பாவையோ, சிவனை மகிழ்விப்பதற்காகவும், சிறுபான்மையாக மழைவளம் வேண்டியும் கொண்டாடப்பட்டது. திரியம்பாவையானது தாய்லாந்தின் பன்னிரெண்டு அரச விழாக்களில் ஒன்றாக விளங்குவதுடன், அதனுடன் இணைந்த ஊஞ்சல் திருவிழா அண்மைக்காலம் வரை சிறப்பாக இடம்பெற்று வந்திருக்கின்றது. திருவெம்பாவை மார்கழித் திருவாதிரைக்கு ஒன்பது நாட்கள் முன் தொடங்கி, பத்து நாட்கள் இடம்பெறுகின்றது. திரியம்பாவை, தாய் பஞ்சாங்கத்தின் படி, முதலாம் மாதம் (தமிழ் கார்த்திகை, மார்கழி மாதங்களில்) பூரணைக்கு முன் ஒன்பது நாட்கள் தொடங்கி, பத்து நாட்கள் இடம்பெறுகின்றது. இரு நோன்புகளிலும் மாணிக்கவாசகர் அருளிய தமிழ்த் திருவெம்பாவை இருபது பாடல்கள் பாடப்பட்டன என்பதே முக்கியமான ஒற்றுமை ஆகும்.
# திரியம்பாவை

## திரியம்பாவை

இன்று திரியம்பாவையானது, பாங்கொக் நகரிலுள்ள "தேவசாதன்" என்றழைக்கப்படும் "பிராமணக் கோயி"லிலேயே இடம்பெற்று வருகின்றது. இங்கு "பிராமணர்கள்" என்ற பதம், இந்தியப் பொதுப் பயன்பாட்டில் இருப்பது போல், குல அடையாளமாகப் பயன்படுத்தப்படுவதில்லை. தாய்லாந்து பௌத்தத்திற்கு இசைவாக்கமடைந்த பூசாரிகள் என்ற நிலையிலேயே இங்கு "பிராமணர்" என்று அழைக்கப்படும் குடும்பங்கள் வசித்து வருகின்றன.  
தாய் நாட்காட்டியின் படி, முதலாம் மாதம் ஏழாம் நாளிலிருந்து, பத்து நாட்கள் திரியம்பாவை கொண்டாடப்பட்டு வருகின்றது. இங்கு பாடப்படும் தமிழ்த் திருவெம்பாவையானது நாலடி கொண்ட இருபது பாடல்களையும் இரு பாகங்களையும் கொண்டிருக்கின்றது. ஒன்று முதல் பதினொன்று வரையான பாடல்கள் "பொத்முறை யாய்" என்றும், மீதி ஒன்பதும் "பொத்முறை க்ளாங்" என்றும் அழைக்கப்படுகின்றன. பொத்முறை யாய், பிராமணக் கோயிலின் சிவன் சன்னதியிலும், பொத்முறை க்ளாங், திருமால் சன்னதியிலும் பாடப்படுகின்றன. பொருட்சிதைவும் சொற்சிதைவும் காணப்படும் போதும், திரியம்பாவை இருபது பாடல்களும், மணிவாசகரின் திருவெம்பாவையே என்பதில் எந்த ஐயமும் இல்லை.
# திரியம்பாவை

## அடிக்குறிப்புகள்

Pannipa Kaveetanathum, (1995) "A comparative study of Tiruvempavai: Tradition in Thailand and Tamil Nadu in Historical and musical contexts"
# திரியம்பாவை

## மேலும் பார்க்க

- தாய்லாந்துப் பெருவூஞ்சல்
- தாய்லாந்து
- அங்கோர் வாட்
# வேர்த் தண்டு

**வேர்த் தண்டு** (English: Geophytes) தாவரங்கள் என்பவை நிலத்திற்கு அடியில் வளரக் கூடிய சதைப்பற்றுள்ள பாகங்களைக் கொண்ட தாவர இனங்கள் ஆகும். இவற்றுக்கு **புவிவளரிகள், தரைக்கீழ்த் தாவரங்கள் **என வேறு பெயர்களும் இருக்கின்றன. இவற்றின் ஆயுட்காலம் ஓராண்டு மட்டுமே. தண்டுக்கிழங்குகள், கிழங்குகள், முகிழுருவான தண்டுகள், முகிழுருவான வேர்கள் என வேர்த் தண்டுகள் பலவகைகளாக பிரிக்கப்படுகின்றன.இத் தாவரங்களின் வேர்த் தண்டுப் பாகங்கள் கடுங்குளிர், கடும் வெயில், வறட்சிக் காலங்களில் மண்ணோடு மண்ணாக இருந்து ஏதுவான காலநிலை வரும்போது முளைத்து வளரக் கூடிய ஆற்றல் கொண்டவை.<div>கேரட், முள்ளங்கி, பீட்டுரூட்டு, இஞ்சி போன்றவை இவ் வகைத் தாவரங்களைச் சேர்ந்த சில முக்கியமான கிழங்கு வகைகள் ஆகும்..  
</div>
# வேர்த் தண்டு

## சேமிப்பு வேர்கள்

இந்த வேர்த் தண்டு தாவர வகைகளில் முக்கியமான பாகம் அதன் சேமிப்பு வேர்கள். அத் தாவரங்களுக்குத் தேவையான உணவை வேர்களில் சேமித்து வைப்பதனால் அதன் வேர்கள் பருத்து சதைப்பற்றுடன் காணப்படுகின்றன. இவற்றை வேர்க் கிழங்குகள் எனவும் சொல்வார்கள்.
# சேமிப்பு வேர்

**சேமிப்பு வேர்கள்** (English: Underground storage organ) என்பவை சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்த பருத்தப் பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன. இவ்வகை வேர்கள் காணப்படும் தாவர இனங்கள் வேர்த் தண்டுத் தாவரங்கள் என அழைக்கப்படுகின்றன.
# சேமிப்பு வேர்

## வகைகள்

சில வேர்த் தண்டுச் செடிகளில் முதன்மை வேர்களிலேயே சேமிப்பு வேர்கள் காணப்படுகின்றன. அதன் வடிவங்களின் அடிப்படையில் மூன்று வகைகளாக பிரிக்கப்படுகின்றன. கூம்பு வடிவம் (எ.கா கேரட்டு), கதிர்வடிவம் (எ.கா முள்ளங்கி), பம்பர வடிவம் (எ.கா பீட்டுரூட்டு).  
அதே போல சில வேர்த் தண்டுச் செடிகளில் வேற்றிட வேர்களிலேயே சேமிப்பு வேர்கள் காணப்படுகின்றன. அவ்வகைத் தாவரங்களின் வேர்க் கிழங்குகளை மூன்று வகையாக பிரிப்பர். கிழங்கு வேர்கள் (எ.கா சர்க்கரை வள்ளி கிழங்கு), கொத்து வேர்கள் (எ.கா டாலியா), முடிச்சு வேர்கள் (எ.கா மஞ்சள்).
# ஆர்சனிக் முப்புரோமைடு

**ஆர்சனிக் முப்புரோமைடு** *(Arsenic tribromide )* என்பது AsBr<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இந்த பட்டைக்கூம்பு மூலக்கூறு மட்டுமே அறியப்பட்டுள்ள இருபடி ஆர்சனிக் புரோமைடு சேர்மமாகும். மிகவுயர் ஓளிவிலகல், தோராயமாக 2.3 பெற்றிருப்பதாலும், உயர் எதிர்காந்த ஏற்புத்திறன் கொண்டிருப்பதாலும் AsBr<sub>3</sub> மிகுந்த முக்கியத்துவத்தைப் பெறுகிறது. நிறமற்றதாகவும் நீர் ஈர்க்கும் படிகங்களாகவும் காணப்படுகின்ற இச்சேர்மம் ஈரமான காற்றில் புகையும் தன்மை கொண்டிருக்கிறது.
# ஆர்சனிக் முப்புரோமைடு

## தயாரிப்பு

ஆர்சனிக் தூளை நேரடியாக புரோமினேற்றம் செய்வதன் மூலமாக ஆர்சனிக் முப்புரோமைடு தயாரிக்கலாம். தனிமநிலை கந்தகத்தின் முன்னிலையில் ஆர்சனிக்(III) ஆக்சைடை முன்னோடியாகக் கொண்டும் மாற்று வழியாகவும் இதைத் தயாரிக்கலாம்:  
:2 As<sub>2</sub>O<sub>3</sub> + 3 S + 6 Br<sub>2</sub> → 4 AsBr<sub>3</sub> + 3 SO<sub>2</sub>.
# ஆர்சனிக் முப்புரோமைடு

## இதர ஆர்சனிக் புரோமைடுகள்

ஆர்சனிக்கை ஒத்த பாசுபரசின் ஐம்புரோமைடு நன்கு அறியப்பட்டிருந்தாலும் ஆர்சனிக்கின் ஐம்புரோமைடு எதுவும் அறியப்படவில்லை. மீ இணைதிறன் புரோமோ ஆர்சனேட்டு எதிரயனி வகைச் சேர்மங்களின் வரிசை [As<sub>2</sub>Br<sub>8</sub>]<sup>2−</sup>, [As<sub>2</sub>Br<sub>9</sub>]<sup>3−</sup>, மற்றும் [As<sub>3</sub>Br<sub>12</sub>]<sup>3−</sup> என்ற வரிசை ஆர்சனிக் முப்புரோமைடில் இருந்தே தொடங்குகின்றன.  
கரிம ஆர்சனிக் புரோமைடுகளான (CH3)2AsBr மற்றும் (CH3)AsBr2 போன்றவை , தாமிர வினையூக்கியின் முன்னிலையில் சூடான ஆர்சனிக் உலோகத்துடன் மெத்தில் புரோமைடு சேர்த்து வினைப்படுத்துவதால் உருவாகின்றன. இத்தயாரிப்பு முறையானது நேரடிச் செயல்முறையில் மெத்தில் குளோரோசிலேன் தயாரிக்கும் முறையை ஒத்திருக்கிறது.
# ஆர்சனிக் முப்புரோமைடு

## பாதுகாப்பு

பொதுவாக ஆர்சனிக் சேர்மங்கள் அனைத்தும் நச்சுத்தன்மை கொண்டவை என்பதால் ஆர்சனிக் முப்புரோமைடும் ஒரு நச்சாகவே இருக்கிறது.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

ஆண்டுதோறும் தமிழகத்தின் பல்வேறு இடங்களில் நடைபெறும் புத்தகக் திருவிழாக்களில் முதன் முறையாக, மதுரை புத்தகத் திருவிழாவில் தமிழ் விக்கிப்பீடியாவிற்காக ஒரு அரங்கு திறக்கப்பட்டது. 28, ஆகத்து 2015 அன்று மாலை, மதுரை புத்தகத் திருவிழா 2015 தொடங்கியது. 29 ஆகத்து 2015 முதல் தமிழ் 07 செப்டம்பர் 2015 வரை விக்கிப்பீடியாவிற்கான அரங்கு திறக்கப்பட்டிருந்தது.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுக் குறிப்புகள்

- இடம்: தமுக்கம் மைதானம்
- நாட்கள்: 29 ஆகத்து 2015 முதல் 7 செப்டம்பர் 2015
- நேரம்: காலை 11 மணி முதல் இரவு 9 மணி வரை
- 'ப' வடிவில் (அல்லது ஆங்கில எழுத்து 'U' வடிவில்) கண்காட்சி அரங்குகள் அமைக்கப்பட்டிருந்தன. ஓவ்வொரு நாளும் பார்வையாளர்கள் வருகை சுழற்ச்சி முறையில் மாற்றி அமைக்கப்பட்டது.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## கலந்துகொண்ட விக்கிப்பீடியர்கள்

| தேதி | கலந்துகொண்டோர் |
| --- | --- |
| ஆகத்து 29 | நா. ஸ்ரீதர், தினேஷ்குமார் பொன்னுசாமி, எஸ். பி. கிருஷ்ணமூர்த்தி |
| ஆகத்து 30 | நா. ஸ்ரீதர், தினேஷ்குமார் பொன்னுசாமி, அரிஅரவேலன் |
| ஆகத்து 31 | நா. ஸ்ரீதர், எஸ். பி. கிருஷ்ணமூர்த்தி |
| செப்டம்பர் 1 | நா. ஸ்ரீதர், எஸ். பி. கிருஷ்ணமூர்த்தி, எஸ்ஸார் |
| செப்டம்பர் 2 | நா. ஸ்ரீதர், எஸ்ஸார் , எஸ். பி. கிருஷ்ணமூர்த்தி |
| செப்டம்பர் 3 | நா. ஸ்ரீதர், எஸ்ஸார் , எஸ். பி. கிருஷ்ணமூர்த்தி |
| செப்டம்பர் 4 | நா. ஸ்ரீதர், எஸ்ஸார் |
| செப்டம்பர் 5 | எஸ்ஸார் |
| செப்டம்பர் 6 | எஸ்ஸார், நா. ஸ்ரீதர், தினேஷ்குமார் பொன்னுசாமி, சுந்தர், இரவி, நீச்சல்காரன், எஸ். பி. கிருஷ்ணமூர்த்தி |
| செப்டம்பர் 7 | நா. ஸ்ரீதர், எஸ்ஸார் |
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுத் தகவல்கள்

### 29, ஆகத்து 2015

அரங்கு எண் இன்னும் நமக்கு கிடைக்கவில்லை.
இன்று வெளியே (இது தினமும் உள்ளே, வெளியே என்று மாறும்) செல்லும் வழியில் இடப்புறமாக இரண்டாவது அரங்கு, தமிழ் விக்கிப்பீடியாவிற்கானது.  
1. தமிழ் விக்கிப்பீடியா குறித்த சுவரொட்டி தயார் செய்யப்பட்டு, நமது அரங்கில் ஒட்டப்பட்டது.
1. நமது அரங்கத்திற்குத் தேவையான பெயர்ப்பலகைகள், நாற்காலிகள் மற்றும் மேசை ஏற்பாடு செய்யப்பட்டு முறையாக வைக்கப்பட்டுள்ளது.
1. திருவிழாவில் உள்ள கடைகளுக்கான அடையாள அட்டை வாங்கப்பட்டுள்ளது, இனிவரும் காலங்களில் நமது விக்கிப்பீடியா தன்னார்வலர்கள் அரங்கில் உள்ள போது இதை அணிய வேண்டும். இரண்டு அடையாள அட்டைகள் தற்போது நம்மிடம் உள்ளது, அதிகமாக தேவையெனில் அலுவலகத்தில் அட்டையொன்றிற்கு ரூ.60/- கட்டணம் செலுத்தி பெற்றுக்கொள்ளலாம்.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுத் தகவல்கள்

### 30, ஆகத்து 2015

இன்று உள்ளே (இது தினமும் உள்ளே, வெளியே என்று மாறும்) செல்லும் வழியில் வலப்புறமாக இரண்டாவது அரங்கு, தமிழ் விக்கிப்பீடியாவிற்கானது.  
1. ஞாயிறு என்பதால் இன்று சற்று கூட்டம் உள்ளது.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுத் தகவல்கள்

### 02, செப்டம்பர் 2015

- இன்று வெளியே.
- கடைசி கடை.
- வழக்கமான கூட்டம்.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுத் தகவல்கள்

### 06, செப்டம்பர், 2015

ஞாயிறு, அதிகமான தமிழ் விக்கிப்பீடியர்கள் கலந்துகொண்ட நாள் இன்று. வெளியே செல்லும் வழியில் இருந்தபோதும், அதிகமான மக்கள் கூட்டம் இருந்தது, விக்கிப்பீடியா மட்டுமின்றி பிற விக்கித்திட்டங்கள் குறித்தும் பொதுமக்களுக்கும், ஆசிரியர்களுக்கும் விளக்கப்பட்டது.  
தமிழ் இணையக்கல்விக் கழக இயக்குநர் த. உதயச்சந்திரன் அவர்கள் நமது அரங்கிற்கு வருகை புரிந்தார், அதுமட்டுமின்றி சிறப்பு அழைப்பாளராக இன்றைய நிகழ்வுகளில் பங்களித்த அவர், விக்கிப்பீடியா குறித்தும், கணித்தமிழ்ப் பேரவை குறித்தும் மேடையில் பேசினார்.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வுத் தகவல்கள்

### 07, செப்டம்பர், 2015

அரங்கமைப்பில் இன்று முதல் அரங்கமாக தமிழ் விக்கிபீடியா. செப்டம்பர் 06 ஆம் நாளைய நிகழ்வின்போது தமிழ் இணையக்கல்விக் கழக இயக்குநர் த. உதயச்சந்திரன் அவர்கள் விக்கிபீடியா குறித்து குறிப்பிட்டதாலும், ஆங்கில இந்து நாளிதழில் விக்கிபீடியா குறித்த செய்தி வெளிவந்தாலும் இன்று நமது அரங்கைத் தேடி வந்து, சிலர் குறிப்பிட்டு விசாரித்தனர். அதில் ஆங்கிலம் பயிற்றுவிக்கும் ஆசிரியை ஒருவரும் அடக்கம்.
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## பத்திரிகைகளில் விக்கிப்பீடியா அரங்கு குறித்தான தகவல்கள்

- தினமணி நாளிதழின் சென்னைப் பதிப்பில், விக்கிப்பீடியா அரங்கு குறித்தான ஒரு தகவல் வெளியானது; *இந்த வாரம்* எனும் பகுதியில் *கலாரசிகன்* இந்தக் கட்டுரையை எழுதியிருந்தார். இங்கு இணைக்கப்பட்டுள்ள பக்கத்தின் அடிப்பாகத்தில் இந்தக் கட்டுரையை காணலாம். (Zoom செய்து படிக்கவும்)
- தினமலரில் வெளியான கட்டுரை சந்தேகம் கேட்கணுமா... 'ஆலமரத்தடி' வாங்க:புத்தக கண்காட்சியில் 'தமிழ் விக்கிபீடியா'
- தி இந்து ஆங்கிலத்தில் வெளியான கட்டுரை
- ஊர் வலம் பகுதியில் தி இந்து கட்டுரை (தமிழில்)
# விக்கிப்பீடியா:2015 மதுரை புத்தகத் திருவிழாவில் தமிழ் விக்கிப்பீடியா அறிமுகம்

## நிகழ்வின்போது கேட்கப்பட்ட கேள்விகள் சில

1. தமிழில் உள்ளீடு செய்வது எப்படி?
1. செந்தமிழ் போல உள்ளதே, எனக்கு அதெல்லாம் தெரியாதே?
1. கட்டற்ற முறை?
1. யார் வேண்டுமானாலும் தொகுக்கலாம் என்றால் அதன் உண்மைத்தன்மை?
1. இதில் பங்களிப்பதால் எங்களுக்கு என்ன கிடைக்கும்?
1. எவ்வாறு தொகுப்பது?
1. கைபேசியில் இருந்து தொகுக்க முடியுமா?
1. விக்கிப்பீடியாவிற்கு என செயலிகள் உள்ளதா?
1. நான் தமிழில் பேசினால் அது எழுத்தாக ஆகுமா?
1. கூகிள் போன்றது தானே விக்கிப்பீடியா?
1. அமெரிக்க நாட்டைச் சார்ந்த நிறுவனம் தான் தமிழை வளர்க்கிறதா?
1. அனைத்து இலவசமா? கட்டணம் ஏதும் செலுத்த தேவையில்லையா?
1. நீங்கள் புத்தகம் விற்பதில்லையா?
1. இது ஒரு உதவி மையமா?
1. இது என்ன கடை?
1. விக்கிப்பீடியா தெரியும், அது என்ன தமிழ் விக்கிப்பீடியா?
1. இலவசமாகவே விக்கிப்பீடியா தொகுக்கப்படுகிறதா?
1. விக்கிப்பீடியாவிற்கு அலுவலகமே இல்லையா?
1. இந்தியாவில் விக்கிப்பீடியா அலுவலகம் ஏன் இல்லை?
1. எனக்கு ஓரளவு விக்கியை பயன்படுத்த தெரியும், ஆனால் நான் தேடும் கட்டுரைகள் ஏன் இல்லை?
1. விக்கிப்பீடியாவில் தரவுகள் ஏன் குறைவாக உள்ளது?
1. நானும் பங்களிக்க முடியுமா?
1. நடுநிலையை எவ்வாறு, யார் தீர்மானிக்கிறார்கள்?
1. தவறான தகவலா என யார் சரிபார்க்கிறார்கள்? அவர்களுக்கு ஏதேனும் சிறப்பு அதிகாரமுள்ளதா?
1. நான் ஒரு கட்டுரையில் தொகுத்தேன், ஆனால் உடனே அழிக்கப்பட்டுவிட்டது, மிகவும் கடினமாக இருக்கிறதே?
1. என் நிறுவனத்தைப் பற்றி எழுத முடியுமா?
1. எவ்வாறான சான்றுகள் தேவை?
1. என் நிறுவனத்தின் புகைப்படத்தையும் எங்களுடைய புகைப்படத்தையும் கொடுத்தால் சான்றாகுமா?
1. படிமப் பயன்பாடு எப்படி?
1. விக்கிப்பீடியாவில் உள்ள படிமங்களை இலவசமாக பயன்படுத்த முடியுமா?
1. எந்த மாதிரியான படிமங்களை தரவேற்றம் செய்யலாம்?
1. நான் சில கலைச்சொற்களை உருவாக்கியுள்ளேன், விக்கிப்பீடியாவிற்கு கொடுக்கச் சொல்லி நண்பர்கள் சொல்லியிருக்கிறார்கள், எப்படி பகிர்வது?
1. எஸ். இராமகிருஷ்ணனின் தமிழ் விக்கிப்பீடியா குறித்த கேள்விகள்
# ஆர்சனிக் முப்புளோரைடு

**ஆர்சனிக் முப்புளோரைடு** *( Arsenic trifluoride )* என்பது AsF<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம்ஆகும். நிறமற்ற நீர்மமாக இருக்கும் இச்சேர்மம் தண்ணீருடன் உடனடியாக வினைபுரிகிறது.
# ஆர்சனிக் முப்புளோரைடு

## தயாரிப்பு மற்றும் பண்புகள்

ஆர்சனிக் மூவாக்சைடுடன் ஐதரசன் புளோரைடு சேர்த்து வினைப்படுத்துவதன் மூலமாக ஆர்சனிக் முப்புளோரைடு தயாரிக்க முடியும்.  
:6HF + As<sub>2</sub>O<sub>3</sub> → 2AsF<sub>3</sub> + 3H<sub>2</sub>O  
வாயு நிலையில் பட்டைக்கூம்பு மூலக்கூறு வடிவில் உள்ள இச்சேர்மம் திண்ம நிலையிலும் காணப்படுகிறது. வாயு நிலையில் உள்ள போது As-F பிணைப்பு நீளம் 170.6 பை.மீ மற்றும் F-As-F பிணைப்புக் கோணம் 96.2° ஆகவும் உள்ளது.  
அலோக குளோரைடுகளை, புளோரைடுகளாக புளோரினேற்றம் செய்ய ஆர்சனிக் முப்புளோரைடு பயன்படுகிறது. இச்செயலின் அடிப்படையில் நோக்கும் போது இது ஆண்டிமனி முப்புளோரைடை விட வினைத்திறன் குறைந்ததாக உள்ளது. உதாரணம் CsAsF4.பொட்டாசியம் புளோரைடு மற்றும் ஆர்சனிக் முப்புளோரைடு சேர்ந்து உருவாகும் பொட்டாசியத்தின் KAs<sub>2</sub>F<sub>7</sub> உப்பில் AsF<sub>4</sub><sup>−</sup> மற்றும் AsF<sub>3</sub> அயனிகள் இடைவினையுடன் காணப்படுகின்றன.  
SbF<sub>5</sub> உடன் வினைபுரிகையில் அயனக் கூட்டுப் பொருள் AsF<sub>2</sub><sup>+</sup> SbF<sub>6</sub><sup>−</sup> உருவாகிறது
# 1732

**1732** (MDCCXXXII) ஒரு செவ்வாய்க்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1732

## நிகழ்வுகள்

- சனவரி 21 - உருசியா பாரசீகத்தின் எப்பகுதிக்கும் உரிமை கோர மாட்டாது என இரு நாடுகளுக்கும் இடையே உடன்பாடு எட்டப்பட்டது.
- ஆகத்து 25 - யாழ்ப்பாணத் தளபதியாக கோல்ட்டெரசு வூட்டெரசு நியமிக்கப்பட்டார்.
- செப்டம்பர் 16 கனடாவின் மொண்ட்ரியால் நகரில் 5.8 அளவு நிலநடுக்கம் இடம்பெற்றது. 300 வீடுகள் வரை சேதமடைந்தன.
- டிசம்பர் 7 - ரோயல் அரங்கு (இன்றைய ரோயல் ஓப்பெரா மாளிகை) இலண்டனில் திறக்கப்பட்டது.
- செனோவாக் குடியரசு கோர்சிகா மீண்டும் கைப்பற்றியது.
# 1732

## பிறப்புகள்

- பெப்ரவரி 22 - சியார்ச் வாசிங்டன், அமெரிக்காவின் 1வது அரசுத்தலைவர் (இ. 1799)
- மார்ச் 31 - ஜோசப் ஹேடன், ஆத்திரிய இசையமைப்பாளர் (இ. 1809)
- டிசம்பர் 6 - வாரன் ஹேஸ்டிங்ஸ், பிரித்தானிய நிருவாகி (இ. 1818)
# 1732

## இறப்புகள்

- மார்ச் 5 - முதலாம் தொட்ட கிருட்டிணராச உடையார், மைசூர் மன்னர் (பி. 1702)
# பட்டான்கோட்

**பட்டான்கோட்** அல்லது **பதான்கோட்** என்பது இந்தியாவின் பஞ்சாப் மாநிலத்திலுள்ள பதான்கோட் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். இங்கு இந்திய விமானப்படையின் தளம் அமைந்துள்ளது.
# பட்டான்கோட்

## பதான்கோட் விமானப்படை தளம் தாக்குதல்

பாகிஸ்தானைச் சேர்ந்த செய்சு இ மொகமது இயக்க தீவிரவாதிகள் 2 சனவரி 2016 அன்று பதான்கோட் விமானப்படை தளம் மீது தாக்குதல் நடத்தினர்.
# பட்டான்கோட்

## குறிப்பிடத்தக்கோர்

- வினோத் கண்ணா (நாடாளுமன்ற உறுப்பினர்)
- சித்தார்த் கௌல் (கிரிக்கெட் விளையாட்டு வீரர்)
# தர்பங்கா சந்திப்பு தொடருந்து நிலையம்

**தர்பங்கா சந்திப்பு தொடருந்து நிலையம்** (நிலையக் குறியீடு : DBG) என்பது இந்திய மாநிலமான பீகாரின் தர்பங்கா மாவட்டத்திலுள்ள தர்பங்காவில் உள்ள ஒரு தொடருந்து நிலையம் ஆகும்.
# தர்பங்கா சந்திப்பு தொடருந்து நிலையம்

## வண்டிகள்

இது கிழக்கு மத்திய ரயில்வேயில் முக்கியமான தொடர்வண்டி நிலையமாகும். இது சமஸ்திபூர் - மதுபனி வழித்தடத்தில் உள்ளது.  
- பீகார் சம்பர்க் கிராந்தி அதிவிரைவுவண்டி (தர்பங்கா சந்திப்பு - புது தில்லி).  
- சுதந்திர சாய்நனி அதிவிரைவுவண்டி (தர்பங்கா சந்திப்பு - புது தில்லி).  
- சபர்மதி விரைவுவண்டி (தர்பங்கா சந்திப்பு - அகமதாபாத்).  
- கியான் கங்கா விரைவுவண்டி (தர்பங்கா சந்திப்பு - புனே).  
- தர்பங்கா - புரி விரைவுவண்டி (தர்பங்கா சந்திப்பு - புரி).
# பட்டான்கோட் வானூர்தி நிலையம்

**பட்டான்கோட் வானூர்தி நிலையம்** என்பது ஓர் இந்திய உள்நாட்டு விமான நிலையம் ஆகும். இதற்கு அருகிலுள்ள பட்டான்கோட் நகரத்திற்கு 3 கிலோ மீற்றர் தொலைவில் இது அமைந்துள்ளது. பட்டான்கோட் வானூர்தி நிலையம் பட்டான்கோட் தொடருந்து நிலையத்திலிருந்து 7 கிலோ மீற்றர் தொலைவில் அமைந்துள்ளது. இந்த விமான நிலையம் 75 ஏக்கர் (அண்ணளவாக) பரந்துள்ளது. இந்த விமான நிலையம் பொதுப் போக்குவரத்திற்கு உகந்ததாக இல்லை, காப் வண்டிகள் மட்டுமே உள்ளன.  
பட்டான்கோட் வானூர்தி நிலையத்தை திரு. பிரபுல் பதேலால் திறந்துவைத்தார். பின்னர் விமான போக்குவரத்துத் துறை அமைச்சராக நவம்பர் 21, 2006 அன்று பதவியேற்றார் . இந்த விமான நிலையத்திற்கு பொலிவூட் நடிகரும், குர்தாஸ்பூர் நாடாளுமன்ற உறுப்பினருமான வினோத் கண்ணாவின் உதவியுடன் வசதிகள் செய்துகொடுக்கப்பட்டன. இவர் பட்டான்கோட்டை சுற்றுலாதளமாகவும், தொழில் மையமாகவும் மாற்ற திடமிட்டிருந்தார்.
# பட்டான்கோட் வானூர்தி நிலையம்

### தற்போதைய நிலைமை

இங்கு விமானங்கள் இல்லை
# நி. கேல்சந்திர சிங்

**நிங்தோவுகோங்ஜம் கேல்சந்திர சிங்**, இந்திய எழுத்தாளரும், அகராதித் தொகுப்பாளரும், வரலாற்று ஆசிரியரும் ஆவார்.. இவர் *மணிப்புரி - மணிப்புரி - ஆங்கில அகராதி*யை தொகுத்து அளித்தார்.. இது மணிப்புரியம் மொழிக்கான முதல் நவீன அகராதியாகும். இது 1964ஆம் ஆண்டில் தொகுக்கப்பட்டது. இவர் சாகித்திய அகாதமியின் பெல்லோஷிப் பட்டத்தையும், சங்கீத நாடக அகாதமியின் பெல்லோஷிப் பட்டத்தையும் பெற்றவர. இவருக்கு இந்திய அரசின் உயரிய விருதுகளில் ஒன்றான பத்மசிறீ விருது 1987ஆம் ஆண்டில் வழங்கப்பட்டது.  
*மணிப்புரி மொழியின் நிலையும் முக்கியத்துவமும்* என்ற நூலையும் எழுதியுள்ளார். இது 1975ஆம் ஆண்டில் வெளியானது.. உத்தரகாண்ட ராமாயணத்தையும், அஷமேத பர்ப மகாபாரதத்தையும், பழைய மணிப்புரி மொழியில் இருந்து தற்கால மணிப்புரி மொழிக்கு எழுத்துப்பெயர்ப்பு செய்து தந்தார்.
# சமூக உட்கட்டமைப்பில் புதுமையை புகுத்துவோருக்கான ஐ.இ.இ.இ விருது

**** என்பது ஐஇஇஇ வழங்கும் தொழில்நுட்பத் துறை சார்ந்த விருதாகும். இதை ஐஇஇஇயின் இயக்குநர் குழுமம் 2011 முதல் வழங்குகிறது. சமூக உட்கட்டமைப்பை நிறுவுவதற்கும், அதன் வளர்ச்சிக்கும், புதுமையான வழிகளை கண்டறிந்து, தகவல் தொழில்நுட்பத்தை பயன்படுத்தி மேம்படுத்துவோருக்கு இவ்விருது வழங்கப்படும்.  
இது ஒருவருக்கோ, மூன்று பேர் வரை கொண்ட குழுவுக்கோ வழங்கப்படலாம். இதைப் பெறுவோருக்கு வெண்கலப் பதக்கமும், சான்றிதழும் வழங்கப்படும். இதற்கு ஹிட்டாச்சியும், ஐஇஇஇ கணினி சமூகமும் ஸ்பான்சர் செய்கின்றன.
# சமூக உட்கட்டமைப்பில் புதுமையை புகுத்துவோருக்கான ஐ.இ.இ.இ விருது

## விருது பெற்றோர்

- 2016: வில்லியம் எச். சாந்தர்ஸ்
- 2015: தகேமோச்சி இஷீ, ஹிரோகாசு இஹரா, அத்சுனோபு இச்சிகவா
- 2014: பாலாஜி பிரபாகர்
# நந்தா (நடிகர்)

**நந்தா** (Nandha Durairaj) என்று பரவலாக அறியப்படும் **நந்தா துரைராஜ்** ஒரு தென்னிந்திய திரைப்பட நடிகர் ஆவார். சூர்யா நடிப்பில் வெளியான *மௌனம் பேசியதே* திரைப்படத்தின் மூலமாக தமிழ்த் திரைப்படத்துறையில் அறிமுகமானார். சங்கரின் தயாரிப்பில் வெளியான *ஈரம்* திரைப்படத்தின் மூலமாக புகழ்பெற்றார். இவர் தமிழ்த் திரைப்படங்களில் மட்டுமே நடித்து வருகிறார்.
# நந்தா (நடிகர்)

## வாழ்க்கைக் குறிப்பு

இவர், கோவையில் *துரைராஜ்* - *ராணி* இணையருக்கு மகனாகப் பிறந்தார். இவருக்கு *கார்த்திக்* என்ற தம்பி உள்ளார். இவர் முன்னாள் மத்திய அமைச்சர் மு. கண்ணப்பனின் பேரன் ஆவார்.
# நந்தா (நடிகர்)

## திரைப்பட விபரம்

### நடித்த திரைப்படங்கள்

| **ஆண்டு** | **திரைப்படம்** | **கதாப்பாத்திரம்** | **குறிப்புகள்** |
| --- | --- | --- | --- |
| 2002 | *மௌனம் பேசியதே* | கண்ணன் |  |
| 2003 | *புன்னகை பூவே* | வெங்கட் |  |
| 2005 | *கோடம்பாக்கம்* | சுகவண்ணன் |  |
| *செல்வம்* | செல்வம் /கண்ணன் |  |  |
| *அகரம்* | திரு |  |  |
| 2006 | *ஆணிவேர்* | மருத்துவர் நந்தா |  |
| 2007 | *உற்சாகம்* | கணேசன் |  |
| 2009 | *ஈரம்* | பாலகிருஷ்ணன் | **பரிந்துரை** - விஜய் விருதுகள் (சிறந்த எதிர்நாயகன்) |
| 2010 | *ஆனந்தபுரத்து வீடு* | பாலா |  |
| 2011 | *வந்தான் வென்றான்* | ரமணா |  |
| *வேலூர் மாவட்டம்* | முத்துக்குமார் |  |  |
| 2014 | *அதிதி* | மதியழகன் |  |
| 2015 | *கதம் கதம்* | நந்தா |  |
| *புதிய திருப்பங்கள்* | ஆதித்யா | முன் தயாரிப்பு |  |
| *வில்லங்கம்* | படப்பிடிப்பில் |  |  |
| *அதிபர்* | டேவிட் | படப்பிடிப்பில் | } |
# நந்தா (நடிகர்)

## திரைப்பட விபரம்

### பின்னணி குரல் கொடுத்தவை

| **ஆண்டு** | **திரைப்படம்** | **நடிகர்** | **குறிப்புகள்** |
| --- | --- | --- | --- |
| 2014 | *ஜே சி டேனியல்* | பிரித்விராஜ் | *செல்லுலாய்டு* மலையாளத் திரைப்படத்தின் தமிழ் மொழிமாற்றத்தில் |
# 1731

**1731** (MDCCXXXI) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.
# 1731

## நிகழ்வுகள்

- மார்ச் 16 - புனித உரோமைப் பேரரசு, பெரிய பிரித்தானியா, டச்சுக் குடியரசு, எசுப்பானியா ஆகிய நாடுகளுக்கிடையே வியென்னாவில் உடன்பாடு ஏற்பட்டது.
- ஆகிலேய மாலுமி சார்ல்சு கஃப் அத்திலாந்திக்குப் பெருங்கடலில் கஃப் தீவைக் கண்டுபிடித்தார்.
- ஜான் பெவிசு நண்டு வடிவ நெபுலாவை முதற் தடவையாக அவதானித்தார்.
# 1731

## பிறப்புகள்

- அக்டோபர் 10 - என்றி கேவண்டிசு, ஆங்கிலேட அறிவியலாளர் (இ. 1810)
# 1731

## இறப்புகள்

- சனவரி 6 - எடியென்னே பிரான்கோயிஸ் ஜெப்ராய், பிரெஞ்சு வேதியியலாளர் (இ. 1672)
- ஏப்ரல் 24 - டானியல் டீஃபோ, ஆங்கிலேய எழுத்தாளர் (பி. 1660)
# கொணவக்கரை பாறை ஓவியங்கள்

**கொணவக்கரை பாறை ஓவியங்கள்**, நீலகிரி மாவட்டத்தில், கோத்தகிரிக்கு அண்மையில் உள்ள கொணவக்கரை என்னும் ஊரின் மலைப்பகுதியில் காணப்படும் பழைய காலத்தைச் சேர்ந்த பாறை ஓவியங்கள் ஆகும். இங்கு விலங்கு உருவங்களும், மனித உருவங்களும் காணப்படுகின்றன.
# கொணவக்கரை பாறை ஓவியங்கள்

## ஓவியங்கள்

இங்குள்ள ஓவியங்கள் வெள்ளை நிறங்கொண்டு வரையப்பட்டவை. பெரும்பாலும், கோட்டுருவங்களாக அல்லாமல், நிறம் நிரப்பு முறையில் வரையப்பட்டனவாகத் தோற்றுகின்றன. இவை தடிப்பான தூரிகைகளைக் கொண்டு வரையப்பட்டிருக்கக்கூடும் எனச் சில ஆய்வாளர்கள் கருதுகின்றனர். இங்குள்ள ஒரு ஓவியத்தில் பெரிய மனித உருவம் ஒன்றின் முன் சிறிய வில்லேந்திய மனிதர்கள் காணப்படுகின்றனர். இது ஒரு மந்திரச் சடங்கு நிகழ்வைக் குறிப்பதாக இருக்கலாம் என இராசு பவுன்துரை கருதுகிறார். வில்லேந்திய மனிதர்களைக் கொண்ட ஓவியம் ஒரு போர்க் காட்சியைக் குறிப்பதாக இருக்கலாம் என்பது வேறு சில ஆய்வாளர்களின் கருத்து.  
பசுவும் கன்றும், ஆடு, குதிரை போன்ற விலங்குகள் இங்குள்ள ஓவியங்களில் காணப்படுகின்றன. குதிரையில் மனித உருவம் அமர்ந்திருப்பதாகக் காட்டப்பட்டுள்ளது.
# கும்பகோணம் அரியலூர் மாரியம்மன் கோயில்

**கும்பகோணம் அரியலூர் மாரியம்மன் கோயில்** கும்பகோணத்தில் உள்ள மாரியம்மன் கோயில்களில் ஒன்றாகும்.
# கும்பகோணம் அரியலூர் மாரியம்மன் கோயில்

## இருப்பிடம்

இக்கோயில் கும்பகோணம் உப்புக்காரத் தெருவில் உள்ளது.
# கும்பகோணம் அரியலூர் மாரியம்மன் கோயில்

## மூலவர்

இக்கோயிலில் கருவறையில் மாரியம்மன் மூலவராக உள்ளார். பச்சைக்காளி, பவளக்காளி, மதுரை வீரன் ஆகியோர் இக்கோயில் வளாகத்தில் உள்ளனர்.
# கும்பகோணம் அரியலூர் மாரியம்மன் கோயில்

## குடமுழுக்கு

30 சூலை 2014 அன்று பாலாலயம் செய்யப்பட்டு, திருப்பணிகள் தொடங்கப்பட்டு, குடமுழுக்கு 27 ஆகஸ்டு 2015அன்று நடைபெற்றது.
# வெள்ளிக்கோல் வரையன்

**வெள்ளிக்கோல் வரையன்** (Lycodon aulicus) அல்லது இந்திய ஓநாய் பாம்பு என்பது ஒரு நஞ்சற்ற பாம்பு சிற்றினமாகும். இப்பாம்புகள் தெற்கு ஆசியா, தென்கிழக்கு ஆசியா பகுதிகளில் காணப்படுகின்றன.
# வெள்ளிக்கோல் வரையன்

## விளக்கம்

இந்த பாம்பு வேறுபட்ட வண்ணங்களில் உள்ளது. இந்த பாம்புபை கண்டு கட்டுவிரியன் என குழம்பி கொன்றுவிடுகிறார்கள். இப்பாம்பு சாம்பல்,பழுப்பு அல்லது கருமை நிறமும். பத்துமுதல் இருபது வெள்ளை அல்லது மஞ்சள் நிறப்பட்டைகள் கொண்டிருக்கும். இதன் கரியகண்கள் முன்புறம் துருத்தியபடி இருக்கும். இதன் கண்மணி புலப்படாது. இப்பாம்புகளில் சிறிய இனங்களின் தோல் மெல்லியதாக ஒளி ஊடுருவக்கூடிய வகையில் இருக்கும் இதனால் இதன் உள்ளுருப்புகளை எளிதாகக் காணவியலும். இதன் தலை தட்டையாக லேசான கூர்மையுடன், இருக்கும். இதன் செதில்கள் வழுவழுப்பாகவும், பளபளப்பாகவும் தோன்றும். இதன் உடலுன் அடிப்பகுதி வெளுத்துக் காணப்படும்.
# வெள்ளிக்கோல் வரையன்

## பரவல்

இப்பாம்பு பாக்கித்தான் ,இலங்கை , இந்தியா (வடக்கே இமயமலை மற்றும் அசாம் ; மகாராஷ்டிரா), வங்கதேசம் , நேபாளம் , மியான்மார் ( பர்மா), தாய்லாந்து. மலேசியா , இந்தோனேசியா, பிலிப்பைன்ஸ் , சீசெல்சு , மாலத்தீவு, மொரிசியஸ், சீனா ( புஜியான் மாகாணம், குவாங்டாங் யுன்னான் , ஹாங்காங் போனற பகுதிகள்), இந்தியா மற்றும் இலங்கையில் பொதுவாகக் காணப்படுகிறது. ஆனால் இந்தியாவின் தென்கிழக்கு கரையோரங்களில் கிடைப்பதற்கரியதாய் உள்ளது . பிலிப்பைன்சின் சில தீவுகளில் மட்டும் காணக்கூடியதாய் உள்ளது .
# வெள்ளிக்கோல் வரையன்

## நடத்தை

இந்தப் பாம்பு இரவு நேரங்களில் மட்டும் நடமாடக்கூடியது. பகலில் தன் இருப்பிடத்திலேயே இருக்கும்.
# வெள்ளிக்கோல் வரையன்

## உணவு

இதன் முதன்மை உணவு பல்லிகள், தவளைகள், அரணை போன்றவை ஆகும். கிட்டத்தட்ட அதன் முதன்மை உணவு என்றால் அரணைதான் இதன் தாடைகளில் அமைந்த முன் "கோரை பற்கள்" உணவைக் கடிக்கவும் பல்லிகளை தப்பவிடாமல் பிடித்துக்கொள்ளவும் உதவுகிறது.
# வெள்ளிக்கோல் வரையன்

## இனப்பெருக்கம்

பெண் பாம்புகள் ஆண் பாம்புகளை விடப் பெரியதாய் இருக்கும். அவை பருவ மழை தொடங்கும் முன் இனப்பெருக்கம் செய்கின்றன. நான்கு முதல் பதினோரு முட்டைகளை இடுகின்றன.  
செப்டம்பர் அல்லது அக்டோபர் மாதங்களில் குஞ்சு பொரித்து வருகின்றன குஞ்சுகள் சராசரி 14-19 செ.மீ (5½-7⅜ அங்குலம்) நீளம்வரை இருக்கும்.
# ப. அ. தோமசு

**தோலகட்டி சுவாமி** என அழைக்கப்பட்ட வணக்கத்திற்குரிய **ப. அ. தோமசு அடிகள்** (*B. A. Thomas*, 7 மார்ச் 1886 - 26 சனவரி 1964) செபமாலை துறவற சபையை ஆரம்பித்தவர். ஆசியாவிலேயே முதல் தியான யோகசபையான செபமாலைத்தாசர் சபையை தோலகட்டி என்ற இடத்தில் ஆரம்பித்தவர். தந்தை பஸ்தியாம்பிள்ளை பாண்டியன்தாழ்வில் அமைந்துள்ள புனித அன்னம்மாள் ஆலயத்தை நிறுவியவர். தோமசு அடிகள் யாழ்ப்பாணம் சம்பத்தரிசியார் கல்லூரியில் கல்வி கற்றார். யாழ்ப்பாண நகரில் பிரபலமான புனித மடுத்தினார் குருமடத்தில் சேர்ந்து இறைப்பணியில் ஈடுபட்டார். ஆங்கிலம், இலத்தீன், தமிழ் மொழிகளில் தேர்ச்சி பெற்றார். 1912 சனவரி 6 இல் குருத்துவத் திருநிலைக்கு உயர்த்தப் பெற்றார்.  
சம்பத்தரிசியார் கல்லூரியில் இந்து விடுதி மாணவர்களுக்கு பொறுப்பாளராக யாழ்ப்பாண ஆயராக இருந்த அல்பிரட் கியோமர் அவர்களினால் நியமிக்கப்பட்டார். தோமசு அடிகளின் வாழ்வினால் கவரப்பட்ட பல இந்து மாணவர்கள் கத்தோலிக்கர்களாக மதம் மாறினார்கள்.
# ப. அ. தோமசு

## தோலகட்டி ஆசிரமம்

முதலாம் உலகப் போரின் பின்னரான காலகட்டத்தில் இறை பக்தியும் மனித நேயமும் பல உலக நாடுகளில் வற்றியிருந்த காலத்தில், திருத்தந்தை பதினொராம் பத்திநாதர் 1926 பெப்ரவரி 8இல் “திருச்சபை சார்ந்த மறை உண்மை” (*Rerum Ecclesiae*) என்ற புகழ்மிக்க சுற்றுமடலை வெளியிட்டார். இச்சுற்றுமடலில் அவர் மறைபரப்பணி நாடுகளில் மௌன தியான துறவறச்சபைகளின் அவசியத்தை வலியுறுத்தியிருந்தார். இதன் ஒரு செயல்திட்டமாக, யாழ்ப்பாண ஆயர் கியோமரின் பணிப்பில், தோமசு அடிகள், 1928 பெப்ரவரி 2ல் ஆறு தியானயோக சாதகர்களுடன் வடமராட்சியில் வசாவிளான் என்ற இடத்தில் தோலகட்டி செபமாலைத்தாசர் மௌன சபையை ஆரம்பித்தார். இச்சபைக்குத் தற்போது இலங்கையில் கொச்சிக்கடை, யாழ்ப்பாணம், வவுனியா, கண்டி ஆகிய இடங்களில் நான்கு ஆச்சிரமங்களும், இந்தியாவில் பதினொரு ஆச்சிரமங்களும் உள்ளன. செபமாலைக் கன்னியருக்கும் துறவு சபை ஒன்றை 1948 ஆகத்து 22 ஆம் நாள் ஆரம்பித்தார்.  
தோமசு அடிகளின் இறப்பின் பின்பு இலங்கை கத்தோலிக்கத் திருச்சபை இவரைப் புனிதராக்கும் நிலைக்கு 1984ம்ஆண்டில் பரிந்துரைத்தார்கள். ஈழப்போர்க் காலத்தில் அடிகளின் சமாதி தோலகட்டியில் அதியுயர் பாதுகாப்பு வலயத்தில் இருந்தமையால் அரசாங்கத்தின் அனுமதியுடன், 2004 மார்ச் 8ஆம் நாள் அவருடைய உடல் அங்கிருந்து எடுக்கப்பட்டு, யாழ்ப்பாணம் அருள் ஆச்சிரமத்தில் அடக்கம் செய்யப்பட்டது.
# சதுரங்கப்பட்டினம் மலைமண்டல பெருமாள் கோயில்

**மலைமண்டலப் பெருமாள் கோயில்**, காஞ்சிபுரம் மாவட்டம் திருக்கழுக்குன்றம் வட்டம், சதுரங்கப்பட்டினம் கிராமத்தில் உள்ளது. சென்னையிலிருந்து மாமல்லபுரம் செல்லும் பாதையில், கல்பாக்கம் அருகே சதுரங்கப்பட்டினம் அமைந்துள்ளது. இக்கோயிலிலுள்ள கருடன் திருவுருவம், எட்டு நாகங்களைக் கொண்டுள்ளதால் அஷ்டநாக கருடன் என அழைக்கப்படுகிறார். இக்கோயிலில் முற்கால கல்வெட்டு உள்ளது.
# சதுரங்கப்பட்டினம் மலைமண்டல பெருமாள் கோயில்

## மேற்சான்றுகள்

- அருள்மிகு மலைமண்டலப் பெருமாள் திருக்கோயில், தினமலர்-கோயில்கள்
- சித்தர்கள் நோக்கில் சீர்மிகு கோயில்கள் - சதுரங்கப்பட்டினம் , தினகரன், ஆகஸ்டு 30, 2014.
# தமன் (இசையமைப்பாளர்)

**தமன்** அல்லது **எஸ். தமன்** என்று அறியப்படும் **கண்டசாலா சாய் சீனிவாச தமன் சிவகுமார்** என்பவர் ஒரு புகழ்பெற்ற இந்திய திரைப்பட இசையமைப்பாளர் ஆவார். இவர் தெலுங்கு, தமிழ், இந்தி மொழித் திரைப்படங்களுக்கு இசையமைத்து வருகிறார்.  
இவர், சங்கர் இயக்கத்தில் வெளியான பாய்ஸ் திரைப்படத்தின் வாயிலாக தமிழ்த் திரைப்படத்துறையில் அறிமுகமானார். இப்படத்தில் நடித்த ஐந்து இளைஞர்களில் ஒருவராக, இசைக்கருவிகளை வாசிப்பவராக நடித்தார். இதன்மூலமாக திரைப்படங்களில் இசையமைக்க வாய்ப்பு கிடைத்தது. *சிந்தனை செய்* திரைப்படம் இவர் இசையமைத்த முதல் தமிழ்த் திரைப்படமாகும். *கிக்* திரைப்படம் இவரது இசையமைப்பில் வெளியான முதல் தெலுங்குத் திரைப்படமாகும்.
# தமன் (இசையமைப்பாளர்)

## திரைப்பட விபரம்

### இசையமைத்த திரைப்படங்கள்.

- காஞ்சனா
- ஒஸ்தி
# தமன் (இசையமைப்பாளர்)

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | கிருஷ்ணா | தமிழ் |  |
| 2009 | *சிந்தனை செய்* | தமிழ் | சிறப்புத் தோற்றம் |  |
| 2010 | *அய்யனார்* | தமிழ் | சிறப்புத் தோற்றம் |  |
| 2011 | *வந்தான் வென்றான்* | தமிழ் | சிறப்புத் தோற்றம் | } |
# பெள்ளந்தூர் ஏரி

**பெள்ளந்தூர் ஏரி**(கன்னடம்: ಬೆಳ್ಳಂದೂರು ಕೆರೆ/ಕೊಳ/ಹಳ್ಳ), தென்கிழக்கு பெங்களூரில் உள்ள ஏரியாகும். இதுபெள்ளந்தூர்சாக்கடைத்திட்டத்தின்தெற்குப் பகுதிகளையும் தென்கிழக்குப் பகுதிகளையும்சார்ந்தபகுதியாகும்.பெள்ளந்தூர்ஏரிசுமார் 148சதுரகி.மீ. (37,000ஏக்கர்கள்)பரப்பளவில்அமைந்துள்ளது.  
இந்தஏரிநீரானதுகிழக்கேவரத்தூர்ஏரிக்கும்,அங்கிருந்துபிங்கானிஆற்றுபாசனத்திற்கும்செல்கிறது. தற்போதுஇந்தஏரியானதுகழிவுநீரால்மாசடைந்துள்ளது. 2015-ஆம் ஆண்டு மே மாதத்தில் இந்த ஏரியின் நுரையினால் தீப்பிடித்து பல மணிநேரம்எரிந்ததுகுறிப்பிடத்தக்கது.
# பெள்ளந்தூர் ஏரி

## புவியியல்

பெள்ளந்தூர் ஏரி, பெங்களூரில் அமைந்துள்ள நீர்நிலைகளில் முக்கியமான ஒன்றாகும். தென்பெண்ணைஆற்றின்பகுதியையும்,வரத்தூர்ஏரியையும்சார்ந்துள்ளதுஇந்தஏரி.இப்பகுதியில் உள்ள வணிக வளாகங்களாலும், குடியிருப்புப் பகுதிகளாலும், இப்பகுதி மாசடைந்து நிலத்தடி நீர் குறைந்து காணப்படுகிறது
# கிழங்கு

**கிழங்குகள்** என்பவை ஒரு தாவரம் அதற்குத் தேவையான சத்துக்களையும், உணவுகளையும் சேமித்து வைத்துக் கொள்ளும் உருமாற்றமடைந்த பாகங்கள். கடுங்குளிர் மாதங்களிலோ, கடும் வெயில் காலங்களிலோ போதுமான உணவை உற்பத்தி செய்து கொள்ள முடியாமல் போகும் போது, தமக்குத் தேவையான உணவை கிழங்குகளிலிருந்தே அத் தாவரங்கள் எடுத்துக் கொள்ளும். அதே போல, அடுத்த பருவ காலத்திற்கு ஏதுவாய் முளைக்கவும், கலவியற்ற இனப்பெருக்கத்தில் ஈடுபடவும் கிழங்குகள் தேவையான சத்துக்களையும், ஆற்றலையும் தருகின்றன.கிழங்குகள் ஒரு தாவரத்தின் தண்டுகளிலிருந்து முளைப்பதாக சிலரும்;